Diari Oficial de la Generalitat Valenciana


Sumari del DOGV 5890, del 11-11-2008 (2008/13117)

ORDRE de 19 de setembre de 2008, de la Conselleria de Medi Ambient, Aigua, Urbanisme i Habitatge, per la qual se acorda la desafectació de determinats trams de les vies pecuàries del terme municipal de Cocentaina.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5890

Data del DOGV
:   11-11-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/13834


Data del document
:   19-09-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Ordre

Descriptors 

:   * Cocentaina
    * via rural

ORDRE de 19 de setembre de 2008, de la Conselleria de Medi Ambient, Aigua, Urbanisme i Habitatge, per la qual se acorda la desafectació de determinats trams de les vies pecuàries del terme municipal de Cocentaina. [2008/13361]  
En data 24 de gener de 2001, la Comissió Territorial d'Urbanisme d'Alacant va aprovar l'homologació i el Pla parcial del sector de la Llaona, i en data 25 de juliol de 2002, va aprovar la corresponent al sector de l'Altet, i de les normes subsidiàries del municipi de Cocentaina i va supeditar la seua publicació i, en conseqüència, la seua eficàcia al fet que s'esmenaren en la seua totalitat les observacions assenyalades en les consideracions tecnicojurídiques. Entre aquestes consideracions s'assenyalava que s'havia de sol·licitar la modificació de traçat dels camins ramaders que resultaren afectats per ambdós sectors, en concret l'assegador de Benialvó i l'assegador Font de l'Om. Així mateix, es deixava constància de la presentació d'aquesta sol·licitud i, per tant, es condicionava tot a l'aprovació de la modificació dels traçats. Aquesta resolució no s'ha produït en no trobar superfície idònia per a un traçat alternatiu, ja que s'han executat obres d'urbanització que impedeixen la seua identificació original i el disseny d'un traçat que assegure la seua continuïtat.  
En conseqüència, per a solucionar el problema, es va optar per revisar tota la classificació dels camins ramaders del terme municipal de Cocentaina.  
Vist l'expedient de revisió de la classificació dels camins ramaders al terme municipal de Cocentaina (Alacant), l'inici del qual va autoritzar el conseller de Territori i Habitatge en data de 30 de març de 2006.  
L'anunci de les operacions de revisió de la classificació dels camins ramaders del terme municipal de Cocentaina va ser publicat en el DOCV i es va procedir al reconeixement dels diferents traçats ramaders que conformen la xarxa municipal per tal de realitzar la revisió del projecte de classificació.   
Finalitzades aquestes operacions, el director facultatiu va formular un informe en relació amb l'expedient de revisió de la classificació, com també una proposta de revisió de la classificació, en el qual es determina que s'aprove conforme al projecte de revisió que consta en l'expedient, el contingut del qual es dóna ací per reproduït.  
A la proposta de revisió de la classificació, l'exposició al públic de la qual va ser anunciada en el DOCV, es presenten al·legacions que són respostes, tant en l'informe del director facultatiu com en la proposta de la Direcció Territorial d'Alacant, el contingut dels quals es dóna ací per reproduït.   
La classificació d'un camí ramader constitueix un acte administratiu de concreció de l'afectació legal d'aquests, és a dir, uns determinats terrenys passen a configurar-se béns de domini públic ramader. I la revisió de l'esmentada classificació també comporta un acte administratiu declaratiu que determina el règim legal dels terrenys i, en conseqüència, té la mateixa naturalesa jurídica que l'acte administratiu de classificació.  
Així, de conformitat amb el que disposa l'article 7 de la Llei 3/95, de 23 de març, de camins ramaders, la seua classificació en determina l'existència com també el traçat, l'amplària i la resta de característiques físiques generals.  
L'Ordre ministerial de data 14 de febrer de 1963 aprova la classificació dels camins ramaders del terme municipal de Cocentaina, província d'Alacant, publicada en el Butlletí Oficial de l'Estat, de data 23 de febrer de 1963, i en el Butlletí Oficial de la Província, de data 6 de març de 1963.  
Els camins ramaders classificats legalment són els següents:  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
(\*) excepte en el tram que va cavallera sobre la línia jurisdiccional amb el terme d'Alqueria, que tindrà la meitat de l'esmentada amplària com també des de la seua unió amb la canal Reial del Poble Nou fins a l'entrada al terme de Bocairent, que també tindrà l'esmentada meitat per anar cavallera sobre la línia de separació amb el terme d'Agres.  
Així mateix, figura com a camí ramader núm. 20, Descansador de les coves del Pilar, amb una superfície d'1 ha.  
Posteriorment, mitjançant l'Ordre ministerial de 23 d'octubre de 1967, per la qual s'aprova la primera modificació de la classificació de camins ramaders existents al terme municipal de Cocentaina, publicada en data 7 de novembre de 1967, es determina, en primer lloc, la reducció d'amplària del camí ramader assegador Reial de Poble Nou, que passa de 75,22 metres a 20,89 metres i se n'aliena el sobrant que resulte, i, en segon lloc, es considera innecessari el descansador de les coves del Pilar, enclavat a la canal anteriorment esmentada, la superfície de la qual, d'1 hectàrea aproximadament, serà alienada en la seua totalitat i s'adjudica el 1969 a l'Ajuntament de Cocentaina.  
Amb la finalitat de l'adequació dels camins ramaders del terme municipal de Cocentaina a la realitat actual del terreny, atesa la seua expansió urbanística, es propicia la revisió de la seua classificació, de les seues característiques físiques, sempre que s'acredite documentalment que hi ha un error en aquestes.  
De les operacions materials recollides en les actes, el contingut de les quals es dóna ací per reproduït, no s'aprecia error en les característiques físiques, sinó que s'observa en cadascun dels camins ramaders del terme municipal la descripció literal del traçat i la resta de característiques físiques generals de cadascun, d'acord amb l'ordre ministerial que aprova la seua classificació, anteriorment mencionada, i sí que aprecia la manifestació del representant de l'Ajuntament de Cocentaina, per la qual proposa la desafectació dels trams dels camins ramaders inclosos en sòl urbà o urbanitzable segons el PGOU de Cocentaina, per raó de l'article 10 de la Llei 3/1995, de 23 de març, de camins ramaders (excepte els camins ramaders núm. 1 i núm. 2, en els quals no consta cap manifestació per part dels assistents).  
Quant a la desafectació parcial de tots els trams dels camins ramaders al·legats per l'Ajuntament de Cocentaina, s'ha de ressenyar que, si bé aquesta petició ha de formular-se en un procediment de desafectació, no és menys cert que el procediment de revisió de classificació es va sotmetre a informació pública, després de l'anunci previ en el Diari Oficial de la Comunitat Valenciana, a fi que qualsevol persona física o jurídica puga examinar el procediment, on consten, entre altres documents, les actes referides que recullen les operacions materials i les manifestacions de l'Ajuntament sobre la sol·licitud de desafectació dels esmentats trams, i, per tant, podia ser consultat per qualsevol interessat, per la qual cosa, per raó del principi d'eficàcia i amb vista a l'economia procedimental, de forma excepcional, escau resoldre l'esmentada petició de desafectació.  
Vista la documentació que consta en l'expedient de referència, de conformitat amb el que disposa l'article 10 de la Llei de camins ramaders esmentada, només podran desafectar-se del domini públic aquells terrenys de camins ramaders que no siguen adequats per al trànsit del bestiar ni siguen susceptibles dels usos compatibles i complementaris als quals es refereix el títol II d'aquesta llei.  
Quant als camins ramaders, part dels traçats dels quals travessen zones urbanes, s'ha provat que no tenen l'ús principal, trànsit ramader, encara que no és així respecte a les afectacions secundàries, és a dir, els usos compatibles i complementaris (comunicacions rurals, plantacions lineals, activitats d'esplai), per la qual cosa s'han de desestimar totes les peticions de desafectació parcial dels camins ramaders del terme municipal de Cocentaina, excepte dues: la número 14, assegador de Benialvó, i la número 19, assegador de la Font de l'Om, que manquen tant de l'ús principal, trànsit ramader, com dels usos compatibles i complementaris, que determina la Llei 3/1995, de 23 de març, de camins ramaders.  
Tant de les visites tècniques efectuades a la zona, l'última de data 20 de setembre de 2007 com de l'informe tècnic sobre l'estat actual dels camins ramaders esmentats, de data 19 de febrer de 2008, s'observa respecte al camí ramader núm. 14 que el punt d'unió de l'assegador de Benialvó amb el camí ramader núm. 2 es trobaria entre la línia de ferrocarril i la carretera N-340. Així mateix, creua la N-340 i hauria de continuar travessant un centre comercial, en el qual hi ha talussos amb tal pendent que impedirien qualsevol trànsit ramader, la qual cosa ha comportat la pèrdua de punts de referència per a l'establiment del traçat en l'actualitat.  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*  
Respecte al camí ramader núm. 19, s'aprecia de la informació obtinguda del projecte de classificació i del croquis, que el punt en el qual l'assegador creua la carretera nacional 340 es troba prop del barranc de Viladora, actualment barranc de la Cova i la venta de Sant Josep, sense poder especificar-ne un lloc concret. Tampoc en el fotograma del vol americà es poden apreciar rastres clars del que puga ser l'antic assegador.  
La desafectació dels trams de camins ramaders en qüestió, segons es considera en els plànols realitzats, el febrer de 2008, a escala 1:5000, no serà la causa de la interrupció dels traçats ja que aquests han desaparegut completament i serà la trama urbana la que permeta la connexió dels diferents punts de la xarxa.   
Vist l'informe del Servei de Gestió Forestal, de data 3 d'abril de 2008, el qual emet informe desfavorable pel que fa a la revisió de la classificació dels camins ramaders del terme municipal de Cocentaina (Alacant), en no haver-s'hi acreditat documentalment errors de traçat o amplària.  
D'altra banda, davant de la situació de fet existent i la impossibilitat de trobar un itinerari alternatiu als camins ramaders núm. 14 i núm. 19, anteriorment referits, en mancar tant de l'ús principal, trànsit ramader, com dels usos compatibles i complementaris que determina la Llei 3/1995, de 23 de març, de camins ramaders, sembla escaure la seua desafectació i la seua consideració com a sòl patrimonial de la Generalitat Valenciana.  
En la mateixa data i en idèntic sentit es dicta una proposta de la directora general de Gestió del Medi Natural.  
En data 20 de maig de 2008, es dicta informe favorable de l'Advocacia General de la Generalitat.  
En data 28 de maig de 2008, es redacta l'anunci d'informació pública de l'expedient de revisió de classificació dels camins ramaders del terme municipal de Cocentaina, que, després de la traducció prèvia realitzada pel SOCA, és publica en el DOCV núm. 5809, de data 18 de juliol de 2008, i es concedeix als interessats el termini d'un mes, a partir de l'endemà a la publicació d'aquest anunci en el DOCV, per a presentar les al·legacions o reclamacions a què puga haver-hi lloc, juntament amb els documents i justificacions que estimen pertinents.   
Dins del termini varen presentar-se al·legacions, que van ser contestades, en sentit desestimatori, pel director facultatiu de les operacions de revisió.  
Vistes la Llei 3/95, de 23 de març, de camins ramaders, la Llei 30/92, de 26 de novembre, de règim jurídic de les administracions publiques i del procediment administratiu comú, la Llei 14/2003, de 10 d'abril, de patrimoni de la Generalitat, i la resta de disposicions coincidents.  
Fent ús de les facultats que tinc atribuïdes,  
ORDENE  
Article primer  
No aprovar la revisió de la classificació dels camins ramaders del terme municipal de Cocentaina (Alacant), en no acreditar-s'hi documentalment errors de traçat o amplària.  
Article segon  
Desafectar els trams dels camins ramaders del terme municipal de Cocentaina, que a continuació s'indiquen:  
Els terrenys desafectats tindran la condició de béns patrimonials i en la seua destinació prevaldrà l'interés públic o social.   
València, 19 de setembre de 2008.- El conseller de Medi Ambient, Aigua, Urbanisme i Habitatge: José Ramón García Antón.